Alegeri anticipate în Franța. Partidele de stânga fac front comun pentru a opri extrema dreaptă, care face cu ochiul conservatorilor
Franța încă se întreabă de ce a decis președintele Emmanuel Macron să recurgă la dizolvarea Parlamentului. Unii spun că se joacă cu focul și că șeful statului ar putea să se ardă și, mai grav, că ar putea declanșa un incendiu în întreaga țară. Pentru alții, Emmanuel Macron încearcă o diversiune, caută mijloacele prin care să se salveze, după ce duminică seară a obținut o înfrângere umilitoare, scrie Le Monde.